Morag Tuuliruusu

Ei osa pukeutua muuta kuin uniformuun.

## Taustatarina

Morag kasvoi Sulkasadon kaupungissa, mutta halusi jo nuorena pois sieltä. Hän ei eritoten sietänyt miten eristyksissä kaupunki oli talvisin. Joten heti ensimmäisen tilaisuuden tultua hän liittyi Itäisen Keisarikunnan laivastoon nähdäkseen maailmaa. Tai edes horisontin.

Morag menestyi laivastossa hyvin ja saavutti kahdentoista palvelusvuotensa aikana yliluutnantin arvonimen. Hän olisi jatkanut pidempäänkin, mutta hänen molemmat vanhempansa kuolivat yllättäen vuonna 5996. Huhuttiin jopa että kreivitär Fausta olisi murhannut kreivin ja sitten itsensä Sulkasadon maanalaisessa kirjastossa.

Moragin kreivittäriys alkoi siis tätä skandaalia rauhoittamalla. Hänen oletettiin jatkaa vanhempiensa "vanhat hyvät tavat kunniaan" -politiikkaa, mutta Morag alkoi uudistamaan ja kunnostamaan Sulkasatoa armeijatyylisellä tehokkuudella.

## Unettomien Unelmia

Hallittuaan kolme vuotta Morag sai yllättävän tarjouksen Jard Voltzilta tulla järjestelemään pahamaineinen maanalainen kirjasto. Morag hyväksyi tarjouksen välittömästi saatuaan tietää että tämä oli valtion rahoittama projekti eikä hänen siis tarvitsisi käyttää kaupungin rajallisia varoja tälläiseen projektiin. Hyvän tahdon eleenä hän kuitenkin kutsui Jaredin ja tämän vaimon Nochienin asumaan kartanoonsa projektin valmistumisen ajaksi.

Välittömästi projektin alettua jatkuvat painajaiset alkoivat kiusata kaupunkilaisia.

(tämä osio on vielä WIP. Alla listattu mitä muuta relevanttia tarinassa tapahtui)

* Morag aloitti suhteen Nochienin kanssa, vaikka se kuinka on moraalisesti arveluttavaa.
* Jared ei tajua mitä on tekeillään sillä hän on niin obsessoitunut kirjaston järjestelyyn ja sen vanhimman osan löytämisestä.
* Painajaiset pahenevat entisestään kun kaupunki eristyy ulkomaailmasta talveksi.
* Unenpuute ja jatkuvat painajaiset saavat todellisuuden ja unen rajat sekoittumaan. Morag esimerkiksi on täysin vakuuttunut että hän murhasi oman palvelijansa.
* Kaiken hulluuden keskellä Verhe Mestake, yksi keisarinna Beatricen palvelijoista, uhmaa luonnonvoimia ja pääsee kaupunkiin. Hänen tehtävänään on selvittää onko Jared löytänyt jonkun todella arvokkaan kirjan, jotta Verhe voi viedä sen keisarinnalle, joka taas tällä pääsisi pröystäilemään eri valtioiden johtajien tapaamisissa.
* Paljastui että painajaiset aiheutti kirjastoon muinoin teljetty "Unien ja Unelmien driniani" Yumare. Oikeastaan juuri Yumare oli ottanut paljon kirjastossa aikaa viettäneet Faustan ja Geraldin valtaansa ja oli ollut juuri aikeissa vapauttaa itsensä, kun Fausta pääsi vapaaksi tämän kontrollista. Estääkseen itseään tulemasta taas kontrolloiduksi Fausta tappoi miehensä ja itsensä. Koska Yumare ei oppinut viime kerrasta mitään niin hän koittaa samaa taktiikkaa uudestaan pienellä parannuksella: hän lupaa toteuttaa vapauttajansa syvimmän toiveen. Kuitenkin Yumaren voimat ovat vahvimmillaan kirjaston lähellä, joten ajan saatossa hän on ottanut Jaredia yhä vain enemmän valtaansa.
* Erinäisten ansoitettujen kirjastonosien jälkeen Verhe ja Nochien vapauttavat Yumaren yhdessä. Verhen toiveena on tuhota keisarivalta ja Nochienin löytää tosirakkautensa. Yumare ohjaa molemmat pois Sulkasadosta.
* Morag jää taas yksinäiseksi hallitsijaksi ja nyt mukana on myös aimo annos oman moraalinsa kyseenalaistamista.

## Tarinan jälkeen

Yumaren vapauduttua jatkuvat painajaiset eivät enää piinanneet sitä. Valitettavasti tulossa oli tosielämän painajainen. Vuonna 6000 Verhe Mestake johti vallankumousta ja onnistuneesti syrjäytti keisarinnan. Ja kuten vallankumouksen henkeen kuuluu niin alettiin katkoa vanhaa valtaa edustavien henkilöiden päitä. Ensin menivät entisen keisarinnan lähisukulaiset, mutta pian siirryttiin kaukaisempiin sukulaisiin. Morag oli tulilinjalla eritoten sukunimensä takia, mutta Verhen Oikeaksi Kädeksi (aka. lailliseksi salamurhaajaksi) ylennyt Nochien kuitenkin taivutteli Verhen olemaan tappamatta Moragia. Sen sijaan Verhe on muuteen tehnyt Moragin elämästä vaikeaa.

## Triviaa

* Morag on sukua keisarinna Beatrice Tuuliruusulle. Tarkalleen Beatrice on Moragin äidin äidin pikkuserkun tytär.
* Terävistä kulmahampaista huolimatta Morag ei ole vampyyri, hän on vain tämän geenin oireeton kantaja.